Diari Oficial de la Generalitat Valenciana


Sumari del DOGV 1532, del 30-04-1991 (1991/820963)

ORDRE de 19 d'abril de 1991, del Conseller d'Obres Públiques, Urbanisme i Transports, per la qual s'aprova el Pla d'Actuacions en coordinació amb les diputacions provincials per a l'any 1991, en matèria d'obres públiques, habitatge, transports i comunicacions.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/19/(1)/dof/vci/html**

### Dades del document

Número de DOGV
:   1532

Data del DOGV
:   30-04-1991

Secció del DOGV
:   DISPOSICIONS GENERALS

Número del document
:   1991/820963


Data del document
:   19-04-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 19 d'abril, del Conseller d'Obres Públiques, Urbanisme i Transports per la qual s'aprova el Pla d'Actuacions en coordinació amb les diputacions provincials per a l'any 1991, en matèria d'obres públiques, habitatge, transports i comunicacions.  
D'acord amb la labor de coordinació que han realitzat la Generalitat Valenciana i les diputacions d'Alacant, Castelló i València en anys anteriors, el Pla d'Actuacions en coordinació amb les diputacions provincials per a 1991, en matèria d'obres públiques, habitatge, transports i comunicacions, continua la línia del Pla 1990, tenint en compte que l'any 1991, és l'exercici amb què es tanca el II Programa Econòmic Valencià i les inversions que s'hi han programades en continuen els criteris i les actuacions concebuts.  
No obstant això, hi ha alguns aspectes que s'han de destacar, ja que a més d'avançar en el procés de coordinació, amb la informació prèvia de les actuacions que s'han d'acomplir, s'hi treballa amb el seguiment posterior de les ja realitzades.  
Com a qüestions de més interès es pot assenyalar:  
- Les programacions d'inversions i els pressupostos que es recullen per a 1991, per part de la Conselleria d'Obres Públiques, Urbanisme i Transports, són els continguts i aprovats per la Llei de la Generalitat Valenciana 7/1990, de 24 de desembre de 1990, de Pressupostos. Els corresponents a les diputacions són els aprovats en els plens d'aquestes corporacions.  
- En matèria de carreteres es continua amb les directrius i criteris emanats del Pla de Carreteres de la Comunitat Valenciana (1988-1995), que avança la seua execució en dos anys, a més d'atendre nivells qualitatius sensiblement superiors als inicialment previstos. L'evolució pressupostària de 1990 a 1991 així ho reflecteix, ja que es passa d'un pressupost inicial en carreteres de més d'11.388 milions en l'any 1990, per als capítols VI i VII a 17.500 milions en els mateixos capítols per al l'any 1991. Cal destacar l'esforç de totes les administracions implicades en la coordinació, per racionalitzar la gestió del conjunt de la xarxa bàsica, mitjançant el procés de cessions de titularitat efectiva d'unes administracions a altres, que va començar en 1989 i continuà en 1990. Aquest procés permetrà fonamentalment una racionalització de la xarxa que repercutirà en la millor conservació i manteniment de la xarxa bàsica de carreteres.  
- En matèria d'infrastructura hidràulica, les xifres pressupostades per a l'any 1991, per la Conselleria d'Obres Públiques, Urbanisme i Transports pugen a 12.496 milions de pessetes, quantitat que es manté en línia amb els 12.534 milions de pressupost inicial en 1990, i que permetrà continuar amb la política traçada en el PEV-II, destinada a pal·liar els dèficits en infrastructures de sanejament, proveïment i defensa d'avingudes. En matèria de sanejament, és notable la voluntat de totes les administracions implicades en la coordinació, de garantir no només les inversions necessàries per a pal·liar els dèficits, sinó també les actuacions necessàries que duguen a la correcta utilització de les instal·lacions; i el propòsit d'ajuntar els esforços actuals per a noves inversions, a aquells necessaris per a la rehabilitació i posada en marxa d'algunes de les inversions realitzades en el passat.  
- Pel que fa a la política d'habitatge, la intervenció de la Generalitat Valenciana, a través de la Conselleria d'Obres Públiques, Urbanisme i Transports, en la rehabilitació d'àrees urbanes especialment degradades que requeresquen actuació prioritària, s'articula mitjançant la declaració de programes de renovació urbana.  
L'entrada en vigor del Decret 75/89, de 15 de maig, del Consell de la Generalitat Valenciana, ha significat la instauració de la figura dels programes de renovació urbana com una estratègia que comença ara, a donar els seus primers resultats satisfactoris; tant per la intervenció en àrees on es requereix una actuació integral de renovació, amb un pes important en allò que fa referència a l'adequació d'infrastructura i equipament dels nuclis de població, com pel fet d'originar una millora en les condicions per a la rehabilitació dels habitatges pels particulars.  
D'altra banda, el paper fonamental de les diputacions en la programació, organització i finançament de determinats serveis, desplegats en la seua majoria a través dels plans provincials d'obres i serveis, tenen una indubtable convergència amb les actuacions públiques que dins dels programes de renovació urbana es contemplen. D'ací que en l'any 1991, s'estudiarà la conveniència de la posada en marxa de les fórmules de col·laboració entre la Generalitat Valenciana i les diputacions provincials en aquesta matèria.  
Pel que fa al Programa de Rehabilitació d'Edificis i Habitatges, es continua gestionant a través de les oficines comarcals en els termes recollits en plans anteriors, tot i que a més de la pròrroga del conveni de la Generalitat Valenciana amb la Diputació de València, al llarg de 1991 s'avançarà en la posada en marxa de convenis semblants amb les diputacions de Castelló i Alacant.  
- En matèria de transports i comunicacions, s'intenta el manteniment de serveis de transports en àrees de muntanya, mentre es continua la línia de suport a les instal·lacions de telefonia rural.  
El Consell de coordinació d'Obres Públiques acordà elevar al Conseller d'Obres Públiques, Urbanisme i Transports la proposta per a l'aprovació definitiva.  
Així doncs, i amb els continguts exposats, el Consell Superior de Coordinació, en compliment de les atribucions contingudes en l'article 1.5 del Decret 98/1986, de 30 de juliol, del Consell de la Generalitat Valenciana, emeté un informe favorable, en la seua reunió del 15 de febrer de 1991, sobre la proposta del pla d'actuacions en coordinació amb les diputacions provincials en matèria d'obres públiques, habitatge, transports i comunicacions per a 1991.  
En virtut del que estableix l'article 16 del Decret 129/85, queda aprovat definitivament el pla d'actuacions en coordinació amb les diputacions provincials en matèria d'obres públiques, habitatge, transports i comunicacions en els termes establerts en la present ordre.  
Article primer  
Queda aprovat definitivament el pla d'actuacions en coordinació amb les diputacions provincials per a l'any 1991, en matèria d'obres públiques, habitatge i transports i comunicacions en els termes que estableix la present ordre.  
Article segon  
En matèria d'infrastructura de carreteres, el pla d?actuacions per a 1991, es regirà pels següents criteris:  
1. Durant 1991, les administracions autonòmica i local escometran les actuacions que emanen de l?execució del pla de carreteres de la Comunitat Valenciana, seguint les seues directrius i criteris.  
2. Durant 1991, cada administració actuarà sobre la xarxa de la qual és titular, tret de les actuacions que hagen estat encomanades explícitament a l'altra administració, per a una major eficàcia en la gestió.  
3. Les Diputacions Provincials d'Alacant, Castelló i València, en coordinació amb la Conselleria d'Obres Públiques, Urbanisme i Transports, elaboraran un pla triennal d'actuació en matèria d'infrastructura viària durant l'any 91. S'hi indicaran les carreteres que s'hauran de transferir a la Generalitat Valenciana una vegada executat el pla, d?acord amb les característiques que s'hi especifiquen.  
4. Les prioritats en les actuacions de carreteres que s'han d'escometre durant l'any 1991, per les diverses administracions són:  
- La conservació ordinària i periòdica de la xarxa.  
- La millora de la seguretat vial.  
- La millora de les infrastructures pel que fa a la prevenció d'avingudes.  
- Potenciar les bieles de connexió als grans corredors de transport.  
- Millorar l'accessibilitat a les àrees industrials.  
- Millorar l'accessibilitat a les àrees costaneres.  
Les actuacions en matèria de seguretat vial en punts de trobada de carreteres de distinta titularitat, seran executats per la Conselleria d'Obres Públiques, Urbanisme i Transports, independentment d'aquelles que amb coneixement de la Conselleria d'Obres Públiques, Urbanisme i Transports puguen executar les diputacions a indicació de la Direcció General de Trànsit o de la Conselleria mateix.  
5. L'elaboració i seguiment de la programació conjunta i detallada es durà a terme per la comissió operativa que, per a cada província, es creà en el pla d?actuacions per a 1989.  
6. L'import de les inversions que ha de realitzar la conselleria d'Obres Públiques, Urbanisme i Transports pujarà a 17.500 milions de pessetes, del quals 16.500 corresponen al capítol VI i 1.000 milions al cap. VII. L'aplicació del pressupost del capítol VI es realitzarà segons es detalla en l'annex I.  
7. L'import de les inversions que s'han de realitzar en la xarxa de carreteres dependent de les diputacions i Conselleria d'Obres Públiques, Urbanisme i Transports pujarà a 21.200 milions de pessetes i correspondrà a cada administració les quantitats següents:  
 - Generalitat Valenciana: 17.500 milions de PTA  
 - Diputació Provincial d'Alacant: 700 milions de PTA  
 - Diputació Provincial de Castelló: 1.000 milions de PTA  
- Diputació Provincial de València: 2.000 milions de PTA.  
Total: 21.200 milions de PTA.  
El finançament de totes i cadascuna de les obres es realitzarà de manera separada, evitant el seu cofinançament.  
Article tercer  
A) El pla d'actuacions en matèria d'infrastructura hidràulica urbana per a 1991, es regirà pels criteris següents:  
1. En matèria de proveïment a nuclis urbans, la Conselleria d'Obres Públiques, Urbanisme i Transports es reserva la planificació, programació i execució d'obres de captació, emmagatzemament i conducció en alta.  
No obstant això, algunes d?aquestes actuacions podran ser dutes a terme per les diputacions, sempre que així s'acorda in la comissió creada a l?efecte.  
2. L?execució de les obres de distribució en baixa de proveïment, tant de nova execució com de renovació i millora, correspondrà, amb caràcter general, a les diputacions provincials.  
3. En les obres de sanejament i depuració, correspon a la Conselleria d'Obres Públiques, Urbanisme i Transports la planificació, programació i execució de les plantes de tractament d'aigües residuals o emissaris submarins, i també dels col·lectors generals que complementen les citades instal·lacions.  
No obstant això, en el marc de la política general de sanejament, la Generalitat i les diputacions cooperaran en la implantació de depuradores en municipis mitjans i petits, sempre que estiga garantit el funcionament posterior i l'explotació.  
4. Correspondrà a les diputacions l'execució de les xarxes de sanejament que completen les actuacions precedents, o que tinguen per objecte la renovació i millora de les xarxes ja existents.  
5. La gestió de les obres de canalització per a defensa contra avingudes correspondrà exclusivament a la Conselleria d'Obres Públiques, Urbanisme i Transports.  
6. Les comissions operatives creades pel pla de 1989, seran responsables de l?elaboració i seguiment de la programació conjunta, velaran per la coherència de les propostes que es realitzen i faran una anàlisi detallada de cada una de les actuacions que es despleguen.  
B) L'import de les inversions que s'han de realitzar per la Conselleria d'Obres Públiques, Urbanisme i Transports pujarà a 12.496,17 milions de pessetes, dels quals 10.676,17 milions corresponen al capítol VI i 1.820, al capítol VII. L'aplicació del pressupost del capítol VI es realitzarà segons detall de l'annex II.  
El pressupost d'inversions de la Generalitat i les diputacions per a 1991, serà de 13.940,27 milions de PTA i es distribuirà de la manera següent:  
Generalitat Valenciana: 12.496,17 milions de PTA.  
Diputació Provincial d'Alacant: 283,0 milions de PTA.  
Diputació Provincial de Castelló: 481,8 milions de PTA.  
Diputació Provincial de València: 679,3 milions de  
Total 13.940,27 milions de PTA.  
L'aplicació i gestió d'aquest pressupost es realitzarà en els termes següents.  
1. Tret de les obres ja acordades en programes anteriors, no es realitzaran obres cofinançades noves, sinó que es finançaran separadament.  
2. L'anualitat de les obres de la Generalitat ja començades i en tramitació en 1990, corresponents al capítol VI, sense finançament compartit i amb anualitat per a 1991, pugen a 10.183,3 milions de PTA.  
3. Per acabar, les transferències de capital de la Generalitat per al mateix any pujaran a 1.820 milions de PTA. D'aquest import, 400 milions seran per a iniciar obres en diversos ajuntaments, i la resta correspon a segones anualitats de convenis ja començats.  
C) Fixació de prioritats a les diputacions provincials.  
D'acord amb els criteris establerts en l'apartat A), l'actuació de les diputacions ha d'anar dirigida preferentment i després de la sol·licitud municipal, a completar les infrastructures en baixa, quan aquestes no existesquen o hagen de ser objecte de millora i renovació en cada cas.  
Article quart  
A) En matèria de programes de renovació urbana.  
A petició dels municipis es desplegaran programes de renovació urbana integral, a través de la coordinació entre les diputacions provincials, i els beneficis i ajudes Econòmiques directes que s'estableixen en el Decret 75/89, de 15 de maig, del Consell de la Generalitat Valenciana.  
La Conselleria d'Obres Públiques, Urbanisme i Transports posarà en coneixement de les diputacions provincials tots aquelles municipis que sol·liciten la declaració d'un programa de renovació urbana i comunicarà la data de resolució de cada un dels expedients.  
Per a l?elaboració de la programació conjunta danys successius i el seu seguiment detallat, es crearan tres comissions provincials per tal de coordinar i determinar les ajudes que per cadascuna de les administracions que hi intervenen es disposen per al desplegament dels programes de renovació urbana.  
B) Oficines comarcals de rehabilitació.  
Es manté el programa de rehabilitació d'edificis i habitatges per a tot l?àmbit de la Comunitat Valenciana, gestionat per la Conselleria d'Obres Públiques, Urbanisme i Transports, amb el suport administratiu i tècnic de les oficines comarcals que hi ha actualment.  
La participació de les administracions locals en Aquest programa respondrà als criteris següents:  
1. Aniran a càrrec dels ajuntaments dels municipis en què es troben ubicades les oficines comarcals de rehabilitació d'edificis i habitatges, tant els locals d?aquestes com les seues despeses.  
2. Es prorroga el conveni que actualment està en vigor entre la Conselleria d'Obres Públiques, Urbanisme i Transports i la Diputació Provincial de València.  
Segons els termes d'aquest conveni, la Diputació proveirà el personal auxiliar o administratiu de les oficines d'Alzira, Ayora, Requena, Gandia, Llíria, Ontinyent, Sagunt i Xàtiva, bé a través dels seus mitjans humans o mitjançant les contractacions que calguen. El cost d'aquest personal per a,1991, puja a 50.544.062 PTA.  
3. La Conselleria d'Obres Públiques, Urbanisme i Transports assumirà la direcció del programa, í també el cost dels titulats superiors i mitjans de les oficines comarcals en tota la Comunitat, que puja a 41.687.876 PTA per a 1991, de les quals 97.721.627 PTA, corresponen a la província de València.  
4. Durant 1991, es dugueren a terme les actuacions pertinents que permeten avançar per a la posada en marxa de convenis semblants als que hi ha a València, amb les Diputacions d'Alacant i Castelló.  
Article cinquè  
En la mateixa línia de coordinació de l'any 1990, s'estableix que les diputacions provincials procuraran, en la mesura de les seues possibilitats, el manteniment de determinades línies de transport deficitàries en àrees de muntanya amb greus problemes de comunicació.  
Article sisé  
En funció de la dotació assignada a aquesta matèria pels pressupostos de la Generalitat Valenciana, i de les diputacions provincials, es mantindrà una línia de suport a les instal·lacions de telefonia rural, en termes semblants als establerts per a l'any 1990.  
DISPOSICIO FINAL  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.  
València 19 d?abril de 1991.  
El conseller d'Obres Públiques Urbanisme i Transports, EUGENIO BURRIEL DE ORUETA  
ANNEX I  
Actuacions de la Conselleria d'Obres Públiques, Urbanisme i Transports de carreteres per a avantprojecte de coordinació amb les diputacions.  
 Anualitat 91  
Obra milions   
Eix vertebrador núm. 1. Castelló-Morella 1.587,20  
Eix vertebrador núm. 2. Alzira-Borriol 1.280,00  
Eix vertebrador núm. 3. València-Ademuz 1.604,50  
Area Metropolitana de València 1.598,80  
Area urbana de Castelló 54,00  
Area metropolitana d'Alacant 877,70  
Area urbana d'Elx 274,00  
Eix vertebrador núm. 5. València-Alcoi-Alacant 1.214,40  
Itineraris bàsics Castelló 485,30  
Itineraris bàsics València 803,30  
Itineraris bàsics Alacant 1.245,20  
Conservació i millora de la xarxa local Castelló 976,80  
Conservació i millora de la xarxa local València 593,00  
Conservació i millora de la xarxa local Alacant 1.977,50  
Eix vertebrador núm. 4. Almansa-Gandia 379,00  
EV València-Alcoi-Alacant-Xátiva-I'Ofleria 70,00  
Itineraris bàsics Monóver-Elda 188,00  
Eix vertebrador núm. 6, Alcoi-Torrevieja 172,00,  
Millor accessibilitat a comarques de l?interior xarxa bàsica 486,50  
Millor accessibilitat a comarques de l?interior xarxa local 4,40  
Assistències tècniques 188,40  
Modifícats, liquidacions i altres incidéncies 440,00  
 Total 16.500,00  
ANNEX II  
Actuacions de la Conselleria d'Obres Públiques, Urbanisme i Transports. Obres ja començades o en tramitació de recursos hidràulics.  
 Anualitat 91  
Obra milions   
Requena, depuradora d'aigües residuals 80,00  
Alcalá de Xivert, projecte la. fase sanejament,  
projecte i obra EDAR zona costanera 220,00  
Vinaròs, emissari submarí d'aigües residuals i  
obres complementàries 220,00  
Camp de Túria, col·lector i EDAR Llíria, Benissanó,  
Benaguasil, la Pobla de Vallbona 384,65  
La Vila Joiosa, col·lectors generals i EIDAR 200,00  
Canals i l'Alcúdia, concurs de projectes d?obra i  
Col·lectors generals i estació de P. Obra. 260,36  
Eix, ampliació d?instal·lacions EDAR. Obra 500,00  
Ibi, sanejament de la Foia de Castalla, col·lector  
emissari d'aigües residuals i EDAR 338,65  
Canalització del riu Segura al seu pas per Orihuela. Obra. 879,00  
Pla de sanejament i pluvials a València 4.316,28  
Alacant- barranc de les Ovelles 300,00  
Almoines- Canalització del riu Serpis. Gandia  
Ampliació de planta depuradora a Sagunt 10,00  
Emissari i planta depuradora a Benicàssim 10,00  
Col·lector i depuradora a Albatera i altres 10,00  
Sanejament i depuradora a nuclis afilats 445,00  
Canalització del riu Sec. Castelló 10,00  
Canalització de rambles i barrancs 720,00  
Altres obres de proveïment a nuclis deficitaris 432,26  
Modificats i liquidacions 100,00  
Assistències tècniques 207,18  
Mitjans materials 20,00  
Infrastructura de cicle hidràulic. Conveni amb el  
Consell Metropolità de Morta 792,75  
Sanejament de diversos nuclis 140,00  
 Total 10.676,13


Còpia Permalink ELI